paragraph_text: {{UNESCO – svjetska baština }} Prapovijesne naseobine sojenica oko Alpa je 111 malenih individualnih lokaliteta na kojima se nalaze ostaci prapovijesnih naselja sojenica ili sošnica (kuća na sohama, drvenim kolcima sličnim štulama s račvom na vrhu), izgrađenih od oko 5.000 do 500. pr. Kr. na rubovima jezera, rijeka ili močvara na Alpama ili oko njih. Iskapanja koja su izvođena na nekima od njih su dovela do važnih otkrića o životu ljudi tijekom neolitika i brončanog doba u alpskoj Europi, kao i o načinu njihove komunikacije s okolišem. Najveći broj ovih lokaliteta, njih 56, nalazi se u Švicarskoj, a ostale su u Francuskoj, Njemačkoj, Austriji, Italiji i Sloveniji.